Държавен вестник, бр. 11, 2011 г., стр. 17

БРОЙ  11	
Д Ъ Р Ж А В Е Н  В Е С Т Н И К 	
СТР.  17  
Г л а в а  V І
ЗАКЛЮЧИТЕЛНИ РАЗПОРЕДБИ
Член 25
Смесена комисия
(1) Страните създават смесена комисия, 
съставена от най-малко трима представители 
на всяка страна, с цел изпълнение на сътруд­
ничеството, предвидено с това споразумение.
(2) Страните се информират своевременно 
за състава и за всички промени в състава на 
смесената комисия.
(3) Всяка страна може да инициира срещи на 
смесената комисия в случай на необходимост.
(4) Смесената комисия се среща последо­
вателно в Република България и Република 
Сърбия.
(5) Смесената комисия приема свои про­
цедурни правила.
Член 26
Разпоредби за прилагане на споразумението
(1) На основата и в рамките на това спо­
разумение компетентните органи на страните 
могат да подписват протоколи или други до­
кументи за прилагане на това споразумение. 
(2) Компетентните органи на страните 
взаимно си предоставят списък, съдържащ 
компетентните структури на централно, регио­
нално и местно ниво и техните правомощия 
по изпълнението на това споразумение, както 
и данните им за контакт. Списъкът своевре­
менно се актуализира в случаи на промяна 
в наименованията, правомощията и данните 
за контакт.
(3) Компетентните органи на страните 
взаимно договарят образеца по чл. 17, т. 9 от 
това споразумение.
Член 27
Езици 
(1) За прилагането на това споразумение 
компетентните органи на страните използват 
български, сръбски или английски език. 
(2) Молбите, които се изпращат по силата 
на това споразумение, се изписват на езика на 
замолената страна. При невъзможност молба­
та да бъде написана на езика на замолената 
страна молбата се изписва на английски език.
Член 28
Разходи
Страните поемат самостоятелно разходи­
те си, които произтичат от изпълнението на 
споразумението, освен ако не е договорено 
друго за конкретни случаи.
Член 29
Разрешаване на спорни въпроси
Различия относно тълкуването или прила­
гането на това споразумение се уреждат чрез 
консултации и преговори между компетент­
ните органи на страните.
Член 30
Отношение към други международни договори
Това споразумение не засяга правата и 
задълженията на страните, произтичащи 
от други международни договори, по които 
техните държави са страни.
Член 31
Влизане в сила, изменения и прекратяване
(1) Това споразумение се сключва за нео­
пределен период от време и влиза в сила на 
датата на получаване на последното уведомле­
ние, с което страните взаимно се уведомяват 
по дипломатически път за изпълнението на 
своите вътрешноправни процедури, необхо­
дими за влизането му в сила.
(2) Всяко изменение или допълнение на 
споразумението влиза в сила по реда, пред­
виден в ал. 1 на този член.
(3) Всяка от страните може по всяко време 
да прекрати това споразумение чрез писмено 
уведомление, изпратено по дипломатически 
път. Прекратяването влиза в сила 6 месеца 
след датата на получаване на предизвестието 
от другата страна.
(4) От датата на влизане в сила на това 
споразумение се прекратява действието на 
Меморандума между правителството на Ре­
публика България и правителството на Ре­
публика Сърбия за сътрудничество в борбата 
срещу тероризма, организираната престъпност, 
незаконния трафик на наркотични вещества 
и прекурсори, нелегалната миграция и дру­
ги престъпления, подписан на 26 септември 
2003 г. в София.
Подписано в София на 20 май 2010 г. в два 
оригинални екземпляра, всеки на български, 
сръбски и английски език, като всички тек­
стове са еднакво автентични. В случай на 
различия при тълкуването предимство има 
текстът на английски език.
За правителството на	
За правителството на
Република България:	
Република Сърбия:
Цветан Цветанов,	
Ивица Дачич,
зам. министър-	
зам. министър-
председател и	
председател и
министър на	
министър на
вътрешните работи	
вътрешните работи
1224